

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

Bebrina 81, 35254 Bebrina,

OIB: 52630455645

Tel:035/433-109

KLASA: 021-05/20-01/53

URBROJ: 2178/02-03-20-1

Bebrina, 29. srpnja 2020. godine

Temeljem članka 28. Ustavnog zakona o pravima nacionalnih manjina (“Narodne novine” broj 155/02, 47/10, 80/10 i 93/11) te članka 32. Statuta Općine Bebrina („Službeni vjesnik Brodsko-posavske županije“ broj 02/2018, 18/2019 i 24/2019 i „Glasnika Općine Bebrina“ broj 01/2019 i 2/2020) na 29. sjednici Općinskog vijeća Općine Bebrina održanoj dana 29. srpnja 2020. godine donosi se

**ODLUKA
o načinu financiranja Vijeća ukrajinske nacionalne manjine općine Bebrina u 2020. godini**

 **Članak 1.**

Ovom se Odlukom uređuje način financiranja rada i programa Vijeća ukrajinske nacionalne manjine Općine Bebrina u 2020. godini (u daljnjem tekstu: Vijeće nacionalne manjine), način utvrđivanja visine sredstava u Proračunu Općine Bebrina (u daljnjem tekstu: Proračun) za financiranje njihovog rada i programa te kriteriji za raspodjelu sredstava u 2020. godini.

**Članak 2.**

  Financijska sredstva za rad i programe iz članka 1. ove Odluke osiguravaju se iz:

* Proračuna općine Bebrina,
* drugih izvora u skladu s pozitivnim propisima.

**Članak 3.**

  Vijeću nacionalne manjine osiguravaju se u Proračunu Općine Bebrina sredstva za sljedeće rashode:

* rashode poslovanja, koji obuhvaćaju materijalne rashode,
* rashode za nabavu nefinancijske imovine,
* rashode za provođenje aktivnosti utvrđenih programom rada.

**Članak 4.**

Vijeću se osiguravaju sredstva za rashode za zaposlene i rashode za provođenje aktivnosti utvrđenih programom rada do ukupnog iznosa od 5.000,00 kuna.

**Članak 5.**

Sredstva za rashode iz ove Odluke isplaćivat će na račun Vijeća ukrajinske nacionalne manjine u poslovnoj banci po pisanom zahtjevu korisnika za iznos stvarno nastalih troškova.

**Članak 6.**

Vijeće je dužno su primjenjivati sustav proračunskog računovodstva, a financijski plan i financijske izvještaje sastavljati u skladu sa pozitivnim propisima.

**Članak 7.**

Sredstva za rad i program Vijeća osiguravaju se u Proračunu u aktivnosti A100166.

**Članak 8.**

Ova Odluka stupa na snagu osam dana od dana objave u „Glasniku Općine Bebrina“.

OPĆINSKO VIJEĆE OPĆINE BEBRINA

PREDSJEDNIK OPĆINSKOG VIJEĆA

Mijo Belegić, ing.

DOSTAVITI

1. Jedinstveni upravni odjel
2. Glasnik Općine Bebrina
3. Ministarstvo uprave
4. Pismohana.